ગુજરાતમાં કચ્છ, જામનગર, પોરબંદર, ભરૂચ, ભાવનગર, સુરત, નવસારી અને વલસાડ જિલ્લાઓ સુનામી સંભવિત વિસ્તારો છે. આ સંભાવનાને ધ્યાને લઇને ગુજરાત પણ ઇન્ડિયન ઓસન વાઇડ સુનામી મોકડ્રીલમાં જોડાયું હતું. સુનામીની ચેતવણી પ્રસરણ પ્રણાલીની અસરકારકતાનું મુલ્યાંકન કરવા, સુનામી પ્રત્યેની સજ્જતા કેળવવા અને આકસ્મિક ઘટનાઓ-કુદરતી આપત્તિઓ સામેના પ્રતિભાવની ક્ષમતાઓનું મુલ્યાંકન કરવા તથા સંકલન સુધારવા માટે સુનામી મોકડ્રીલનું આયોજન કરાયું હતું.